

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**SAVJET MLADIH**

**KLASA: 024-04/24-01/1**

**URBROJ: 2103-15-01-24-6**

**U Šandrovcu, 20.01.2024.**

Na temelju članka 19. Zakona o savjetima mladih („Narodne novine“, broj 41/2014, 83/2023), a u skladu s člankom 18. Odluke o osnivanju Savjeta mladih Općine Šandrovac (“Općinski glasnik Općine Šandrovac“ br. 08/2023), Savjet mladih Općine Šandrovac na svojoj 1. konstituirajućoj sjednici održanoj dana 20.01.2024. godine donosi

**PROGRAM RADA I FINANCIJSKI PLAN**

**SAVJETA MLADIH OPĆINE ŠANDROVAC ZA 2024. GODINU**

## I.Osnovne smjernice rada i djelovanja Savjeta mladih Općine Šandrovac

Rad i djelovanje Savjeta mladih Općine Šandrovac u 2024. godini bit će usmjeren na ostvarenje ciljeva i planiranih aktivnosti propisanih ovim Programom rada i financijskim planom.

Program rada savjeta mladih mora sadržavati sljedeće aktivnosti:

– sudjelovanje u procesu izrade i praćenju provedbe lokalnog programa djelovanja za mlade

-konzultiranje s mladima i organizacijama mladih i za mlade o temama bitnima za mlade

– suradnju s tijelima jedinica lokalne, odnosno područne (regionalne) samouprave u politici za mlade

– suradnju s drugim savjetodavnim tijelima mladih u Republici Hrvatskoj i inozemstvu.

Program rada Savjeta mladih Općine Šandrovac za 2024. godinu ima za cilj aktivno uključivanje mladih u javni život i procese odlučivanja, društvenu integraciju mladih i povećanje sadržaja kulturnog, sportskog i obrazovnog karaktera.

Program rada Savjeta mladih sastoji se od 6 planiranih aktivnosti koje će Savjet mladih tijekom godine otvoriti i raspraviti te predložiti raspravu o pojedinim pitanjima kao načinom rješavanja tih pitanja. Također, u davanju mišljenja Općini Šandrovac o pojedinim odlukama, mjerama, programima i drugim aktima od osobitog značaja za mlade na području Općine, Savjet mladih vodit će se odredbama ovoga programa.

## II.Planirane aktivnosti Savjeta mladih Općine Šandrovac za 2024. godinu

|  |  |  |
| --- | --- | --- |
| **1.** | **NAZIV AKTIVNOSTI:FORMALNE AKTIVNOSTI SAVJETA MLADIH OPĆINE ŠANDROVAC** | |
| Savjet mladih općine Šandrovac održavati će redovite sjednice svaka tri mjeseca, po potrebi i radne sastanke, pravovremeno podnositi izvještaje o radu i programu rada i financijskom planu nadležnim tijelima Općine Šandrovac, odazivati se na sjednice Općinskog vijeća općine Šandrovac i sastanke sa općinskim načelnikom Općine Šandrovac i predsjednikom Općinskog vijeća Općine Šandrovac kao i sudjelovati na sjednicama Savjeta mladih Bjelovarsko-bilogorske županije, u politici za mlade. | | |
| Vrijeme provođenja  Tijekom cijele godine | | Planirana sredstva za provedbu  540,00EUR |
| Suradnici: Jedinstveni upravni odjel Općine Šandrovac, Općinsko vijeće općine Šandrovac, Općinski načelnik općine Šandrovac, Savjet mladih BBŽ | | |
| **2.** | **NAZIV AKTIVNOSTI: KONZULTACIJE I PROMOCIJA DJELOVANJA SAVJETA MLADIH OPĆINE ŠANDROVAC** | |
| Putem društvenih mreža, sredstava javnog priopćavanja, web stranica i dr. Savjet mladih Općine Šandrovac informirati će mlade i zainteresiranu javnost o svom postojanju, ulozi, djelokrugu i načinu rada. Savjet mladih održat će konzultacije i radionice sa mladima (učenicima osnovnih i srednjih škola i studentima) i organizacijama mladih o temama bitnima za mlade, u svrhu informiranja kako mogu sudjelovati u donošenju odluka i predlagati svoje ideje. Savjet mladih, prikupljajući ideje, želje i pitanja mladih, predlagat će odluke i aktivnosti Općini Šandrovac za koje mladi iskažu zanimanje i interes. Kroz promicanje bi svakako uključivalo i rad Općine Šandrovac odnosno one aktivnosti Općine koje se tiču mladih. | | |
| Vrijeme provođenja  Tijekom cijele godine | | Planirana sredstva za provedbu  150,00 EUR |
| Suradnici: Općina Šandrovac, lokalni mediji, mladi, učenici i studenti s područja Općine Šandrovac, kao i ostala javnost | | |
| **3.** | **NAZIV AKTIVNOSTI: USAVRŠAVANJE ČLANOVA SAVJETA MLADIH OPĆINE ŠANDROVAC** | |
| Kako bi uspješno obavljali povjerenu im dužnost, Savjet mladih Općine Šandrovac će sudjelovati na konferencijama, kongresima i radionicama koje se održavaju na županijskoj i/ili nacionalnoj razini. | | |
| Vrijeme provođenja  Tijekom cijele godine | | Planirana sredstva za provedbu  150, 00 EUR |
| Suradnici: Općina Šandrovac, Savjet mladih BBŽ, Savjeti mladih u Republici Hrvatskoj. | | |
| **4.** | **NAZIV AKTIVNOSTI: SUSRET SAVJETA MLADIH S PODRUČJA BBŽ, SURADNJA S OSTALIM SAVJETIMA MLADIH U HRVATSKOJ I INOZEMSTVU** | |
| Savjet mladih Općine Šandrovac aktivno će uspostavljati suradnju s ostalim savjetima mladih u Bjelovarsko-bilogorskoj županiji i Republici Hrvatskoj i inozemstvu, kako bi razmjenom primjera dobre prakse pomogli jedni drugima u radu i uspješno riješili probleme na koje nailaze. | | |
| Vrijeme provođenja  Tijekom cijele godine | | Planirana sredstva za provedbu  200, 00 EUR |
| Suradnici: Općina Šandrovac, Savjet mladih BBŽ, Savjeti mladih u Republici Hrvatskoj | | |
| **5.** | **NAZIV AKTIVNOSTI POTICANJE VOLONTERSTVA, SPORTSKO-REKREATIVNIH I KULTURNIH DOGAĐANJA I SURADNJE S UDRUGAMA CIVILNOG DRUŠTVA** | |
| Savjet mladih Općine Šandrovac poticat će aktivnosti koje imaju za cilj promoviranje volonterstva kao koristan način provođenja slobodnog vremena. U suradnji sa udrugama civilnog društva sa područja Općine Šandrovac, Savjet mladih inicirat će i sudjelovati će u održavanju sportsko-rekreativnih, kulturnih i drugih događanja na području općine Šandrovac. | | |
| Vrijeme provođenja  Tijekom cijele godine | | Planirana sredstva za provedbu  160,00 EUR |
| Suradnici: Općina Šandrovac, Udruge | | |

|  |  |  |
| --- | --- | --- |
| **6.** | **NAZIV AKTIVNOSTI POTICANJE IZRADE LOKALNOG PROGRAMA ZA MLADE** | |
| Savjet mladih Općine Šandrovac poticat će aktivnosti koje imaju za cilj izradu Lokalnog programa za mlade kao temelj iskaza društveno-političke vizije razvoja položaja mladih u Općini Šandrovac. Sudjelovanje u kreiranju i praćenju provedbe lokalnog programa djelovanja za mlade | | |
| Vrijeme provođenja  Tijekom cijele godine | | Planirana sredstva za provedbu  0,00 EUR |
| Suradnici: Općina Šandrovac | | |

**III. FINANCIJSKI PLAN SAVJETA MLADIH OPĆINE ŠANDROVAC ZA 2024. GODINU**

1. FORMALNE AKTIVNOSTI SAVJETA MLADIH …………………….…**540,00EUR**
2. KONZULTACIJE I PROMOCIJA DJELOVANJA SAVJETA MLADIH OPĆINE ŠANDROVAC………………………………………………………………...**150,00 EUR**
3. USAVRŠAVANJE ČLANOVA SAVJETA MLADIH OPĆINE ŠANDROVAC ………………………………………………………………………………...**150,00 EUR**
4. SUSRETI SAVJETA MLADIH S PODRUČJA BBŽ, SURADNJA S OSTALIM SAVJETIMA MLADIH U HRVATSKOJ I INOZEMSTVU …………….…**200,00 EUR**
5. POTICANJE VOLONTERSTVA, SPORTSKO-REKREATIVNIH I KULTURNIH DOGAĐANJA I SURADNJE S UDRUGAMA CIVILNOG DRUŠTVA **…..160,00 EUR**
6. POTICANJE IZRADE LOKALNOG PROGRAMA ZA MLADE……………...0,00EUR

**UKUPNO……………………………………………………………………… 1200,00 EUR.**

**IV.ZAVRŠNE ODREDBE**

Program rada i financijski plan podnose se na odobrenje Općinskom vijeću općine Šandrovac.

Savjet mladih ostavlja mogućnost izmjene ili dopune Programa rada, prema novonastalim potrebama i mogućnostima.

**Predsjednik Savjeta mladih Općine Šandrovac**

**Manuel Husnjak**